O‘zbekiston Tashqi ishlar vazirligida 1 fevral kuni Qirg‘iziston elchisi Daniyar Sidikov bilan uchrashuv bo‘lib o‘tdi. Bu haqda vazirlik axborot xizmati xabar bermoqda. Suhbat davomida O‘zbekiston — Qirg‘iziston Davlat chegarasini delimitatsiya va demarkatsiya qilish bo‘yicha O‘zbekiston va Qirg‘iziston Hukumat delegatsiyalari ishchi guruhlari faoliyatining amaliy jihatlari ikki davlat rahbarlarining tegishli topshiriqlarini amalga oshirish nuqtai nazaridan muhokama qilindi. Uchrashuvda turli darajalarda bo‘lajak O‘zbekiston — Qirg‘iziston uchrashuvlari bilan bog‘liq boshqa masalalar ham ko‘rib chiqildi.